Budapest Főváros VIII. kerület Józsefvárosi Polgármesteri Hivatal Jegyzője

a közszolgálati tisztviselőkről szóló 2011. évi CXCIX. törvény 45. § (1) bekezdése alapján

pályázatot hirdet

**Budapest Főváros VIII. kerület Józsefvárosi Polgármesteri Hivatal   
  
Belső ellenőr**

munkakör betöltésére.

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

1082 Budapest, Baross u. 63-67.

**A munkakörhöz tartozó főbb tevékenységi körök:**

A belső ellenőr tevékenysége kiterjed a költségvetési bevételek és kiadások tervezésének, felhasználásának és elszámolásának, valamint az eszközökkel és forrásokkal való gazdálkodásnak a vizsgálatára.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 21. §-ában foglalt feladatok ellátása, így különösen a vonatkozó jogszabályok, a nemzetközi belső ellenőrzési standardok, módszertani útmutatók, belső ellenőrzési kézikönyv szerinti belső ellenőrzések elvégzése az Önkormányzatnál, Polgármesteri Hivatalnál, az önkormányzat által felügyelt költségvetési szerveknél, az önkormányzati tulajdonú gazdasági társaságoknál és a nemzetiségi önkormányzatoknál.

Feladatát a belső ellenőrzési vezető közvetlen irányításával látja el, a munkáltatói jogkör gyakorlója Budapest Főváros VIII. kerület Józsefvárosi Polgármesteri Hivatalának jegyzője.

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény, valamint a Józsefvárosi Polgármesteri Hivatal köztisztviselőinek juttatásairól szóló Egységes Közszolgálati Szabályzat rendelkezései az irányadók.

**Pályázati feltételek:**

* Magyar állampolgárság,
* Cselekvőképes,
* Büntetlen előélet,
* Főiskola, vagy egyetem; a közszolgálati tisztviselők képesítési előírásairól szóló 29/2012. (III. 7.) Korm. rendelet belső ellenőrre vonatkozó végzettség, szakképzettség, szakképesítés
* A pályázó nem áll a belső ellenőrzés körébe tartozó tevékenység vonatkozásában a foglalkozástól eltiltás hatálya alatt.
* A pályázó szerepeljen az államháztartásért felelős miniszter által vezetett belső ellenőrök névjegyzékében (regisztrációs szám). Ennek hiányában az Áht.70.§(4) bekezdése szerint a pályázó köteles a belső ellenőrzési tevékenység végzésére irányuló szándékát a szolgáltatási tevékenység megkezdésének és folytatásának általános szabályairól szóló törvény szerint az államháztartásért felelős miniszter részére bejelenteni.
* Vagyonnyilatkozat tételi eljárás lefolytatása,
* Önkormányzati/államháztartási területen szerzett belső ellenőrzési tapasztalat legalább 1-3 év

**A pályázat elbírálásánál előnyt jelent:**

* Közigazgatási szakvizsga
* ABPE I. vizsga, ÁBPE II. képzésen való részvétel;

**Elvárt kompetenciák:**

* Önállóság, precizitás, megbízhatóság
* Rendszerszemlélet, elemzőkészség, felelősségtudat
* Kiváló írásbeli, szóbeli kommunikáció,
* Felhasználói szintű MS Office (irodai alkalmazások) ismerete

**A pályázat részeként benyújtandó iratok, igazolások:**

* három hónapnál nem régebbi erkölcsi bizonyítvány
* a 45/2012. (III. 20.) Korm. rendelet 1. melléklete szerinti részletes szakmai önéletrajz, mely tartalmazza: a jelentkező legfontosabb személyi adatait, eddigi munkaköreinek, tevékenységének leírását; jelenlegi munkakörét, beosztását
* a képesítést igazoló dokumentumok és az Áht. 70. § (4) bekezdésében meghatározott engedély meglétét igazoló okirat másolata.

**A munkakör betölthetőségének időpontja:**

A munkakör legkorábban a pályázatok elbírálását követően azonnal betölthető.

**A pályázat benyújtásának határideje:** 2016. május 18.

A pályázati kiírással kapcsolatosan további információt Majerné Bokor Emese, a Belső Ellenőrzési Iroda vezetője nyújt, a +36 1 45 92 184-es telefonszámon.

**A pályázatok benyújtásának módja:**

* Postai úton, a pályázatnak a Budapest Főváros VIII. kerület Józsefvárosi Polgármesteri Hivatal címére történő megküldésével (1082 Budapest, VIII. kerület, Baross u. 63-67). Kérjük a borítékon feltüntetni a pályázati adatbázisban szereplő azonosító számot:17- 506/2016., valamint a munkakör megnevezését: belső ellenőr.

**vagy**

* Elektronikus úton Jegyzői Kabinet Személyügyi Iroda részére a szemelyugy@jozsefvaros.hu E-mail címen keresztül

**vagy**

* Személyesen: Jegyzői Kabinet Személyügyi Iroda, Budapest, 1082 Budapest, Baross utca 63-67. 1. 116.

**A pályázati eljárás, a pályázat elbírálásának módja, rendje:**

A pályázatokról az előkészítő bizottság által felállított rangsor figyelembevételével a jegyző a polgármester egyetértésével dönt. A pályázat eredményéről a pályázók legkésőbb az elbírálástól számított 15 napon belül írásban tájékoztatást kapnak.

**A pályázat elbírálásának határideje:** 2016. június 16.

**A pályázati kiírás további közzétételének helye, ideje:**

§         [www.jozsefvaros.hu](http://www.jozsefvaros.hu) honlapon - 2016. május 4.

**A munkáltatóval kapcsolatos egyéb lényeges információ:**

A közszolgálati jogviszony 6 hónap próbaidő kikötésével jön létre.

**A KÖZIGÁLLÁS publikálási időpontja:**2016. május 7.